cyanic-selkie/wikianc huggingface dataset:
Elva Tambo
Tambo er eit kort elvstrekk i Peru, ein del av systemet Apurímac - Ene - Perené - Tambo - Ucayali. Tambo fører vatn mot aust i austskråninga av Andes i Junín-regionen sentralt i landet. Vassvegen har namnet Tambo frå staden der Ene møter Perené. Her ligg landsbyen Puerto Prado ca. 300-400 moh. Tambo renn 70 kilometer søraust gjennom Gran Pajonal, deretter nord til staden der Tambo møter Urubamba og dannar Ucayali. Her ligg byen Puerto Atalaya. Total lengd er 159 km.
Alessandro Cattelan
Radio og litteratur
Cattelan har også gjeve ut fleire bøker. I 2008 gav han ut romanen Ma la vita è un'altra cosa (Men livet er ei anna ting) på forlaget Mondadori. Han skreiv romanen saman med venen Niccolò Agliardi. I 2010 kom oppfølgjarboka Zone rigide, og i 2011 følgde Quando vieni a prendermi? (Når kjem du for å hente meg?), også desse på Mondadori.
Gunvor Guttorm
Gunvor Guttorm er ein norsk samisk kunstvitar, artist og duodjiekspert.
Alessandro Cattelan
Radio og litteratur
I desember 2020 gav Cattelan ut barneboka Emma libera tutti! (Emma frir alle!) på Gallucci Editore. Boka er inspirert av eventyra dottera hans Nina fortalde.
Gunvor Guttorm
Ho har undervist i duodji, mellom anna på Samisk høgskole i Kautokeino frå 1994. I 2010 blei ho professor i duodji på Samisk høgskole, der ho i 2015–2019 også var rektor.
Alessandro Cattelan
Fotballkarriere
Cattelan har hatt ein kort fotballkarriere som forsvarsspelar i dei lågare divisjonane i italiensk fotball. I 1995 var han i spelarstallen til A-laget til heimbyen HSL Derthona. I 1999 spela han for Sarezzano og sidan fleire andre småklubbar i dei lågare ligaane i italiensk fotball.
Fylkesveg 17 i Finnmark
Fylkesveg 17 i Finnmark går mellom Sønvismoen og Romsdal i Alta kommune. Vegen er 1,8 km lang.
Alessandro Cattelan
Fotballkarriere
I 2017 kunngjorde Cattelan at han hadde signert kontrakt med HSL Derthona, og han spela nokre få kampar fram til februar 2018, då ein skade vinga han til å ta ein spelepause. Kontrakten med HSL Derthona vart avslutta i juni 2018, og Cattelan melde overgang til den sanmarinske fotballklubben La Fiorita. Der spela han blant anna dei siste minutta av Champions League-kvalifiseringskampen mot Lincoln Red Imps F.C., ein kamp San Marino-laget tapte 0–2.
Gunvor Guttorm
Ho er busett i Jokkmokk og har to barn.
Alessandro Cattelan
Tv-progam
Utval av fjernsynssendingar og program som Cattelan har leia eller delteke i:
Strahanbreen
Strahanbreen er ein isbre som flyt nord og ut i sjøen 3 km vest for Stevens Rock, halvvegs mellom Cape Daly og Cape Fletcher. Han vart oppdaga i februar 1931 av British Australian New Zealand Antarctic Research Expedition (BANZARE) under Mawson. Han namngav han etter F. Strahan, assisterande sekretær for statsminister i Australia, 1921-35.
Groenriviermondvuurtoring
Groenriviermondvuurtoring er eit fyr mot Atlanterhavet ved Groenriviermond i Sør-Afrika.
Fyret vart bygd i 1988 og er det siste fyrtårnet som har vorte bygd i Sør-Afrika. Det 17 meter høge betongtårnet er måla gult med ei horisontal svart stripe. Ljosa på tårnet stammer frå det mellombelse tårnet ved Kapp Agulhas som gjorde teneste frå 1968 til 1988.
Rudi Vata
Rudi Vata er ein tidlegare albansk fotballspelar.
Ole Olsson Øveland
Han var som til ein gardbrukar på Espeland i Finsland. Etter litt undervisning frå biskop Peder Hansen vart han skulehaldar i Bjelland og frå 1801 gardbrukar på Øveland i Finsland.
Øveland representerte Lister og Mandals amt på Stortinget 1821-27 og 1833-37. I 1821 var han medlem av fem komitear, mellom dei om utskiftingslova og om hogst i allmenningar. År 1824 var han medlem av komiteane om fiskeria og om veglova, 1827 atter om fiskeria. Grunna sjukdom møtte han ikkje på omframstortinget 1828. På Stortinget 1833 og 1836 var han medlem av Lagtinget og justiskomiteen, 1836-37 av Lagtinget. Øveland var medlem av riksretten 1836-37.
Han døydde på garden sin i Finsland i 1840.
Svetlana Zjurova
Svetlana Sergejevna Zjurova, gift Tsjernenko, er ein russisk politikar og tidlegare skeiseløpar frå småbyen Pavlovo i Leningrad oblast. Ho vart i 2006 sprint-verdsmeister og olympisk meister på 500 meter. Frå 2008 representerte ho det statsstyrande Sameint Russland i den russiske Dumaen.
Rafting
Rafting er ein aktivitet som går ut på å navigera ein flåte ned ei elv. Rafting blir gjerne utført i stryk og elver der vatnet renn raskt. Det blir nytta ei åre til padling eller til å styra flåten med.
Vansken på elva blir rangert på ein skala frå 1 til 6:
Rafting i Noreg
I Noreg er Voss og Sjoa i Heidal mykje nytta rafting- og vassportelvene. Sjoa blir omtalt som ein god rafteelv. Elvene i Skjåk blir òg brukt mykje til rafting. Også Otra blir brukt til rafting ved Syrtveit i Evje og Hornnes kommune. I Jølstra har det vore drive rafting sidan 1991, kommersielt sidan 1997. Numedalslågen i Dagali er òg velkjend i raftemiljøet.
Johannes Einrem
Johannes Einrem var ein norsk misjonær, samfunnsdebattant og forfattar. Han arbeidde fire periodar på i alt 40 år for Det norske misjonsselskap på Madagaskar, der han leidde oppbygginga av ein by for spedalsksjuke. Byen fekk namnet Mangarano. Som sosialist markerte Einrem seg med tydelege meiningar om samfunn, kyrkje og kristendom.
Landsmoder
Landsmoder er eit omgrep som vert nytta om ei politisk sterk kvinne som har leia landet sitt gjennom ein lengre periode og som på godt og vondt har påverka utviklinga av landet sitt. Somme landsmødrer kan vera omdiskuterte og treng ikkje nødvendigvis å ha støtte frå heile folket.
Elgar Uplands
Elgar Uplands er eit høgland med ei høgd opp mot 1900 moh, mellom Tufts Pass i nord og Sullivanbreen i sør på den nordlege delen av Aleksanderøya i Antarktis. Dei vart først fotografert frå lufta og grovt kartlagt av British Graham Land Expedition i 1937. Dei vart kartlagte på ny frå flyfoto tekne av Ronne Antarctic Research Expedition i 1947–48, av D. Searle frå Falkland Islands Dependencies Survey i 1960 og frå amerikanskeLandsat-bilete i februar 1975. Dei vart namngjevne av UK Antarctic Place-Names Committee etter sir Edward Elgar, den engelske komponisten (1857-1934).
Rafting
Raftingulukker
Rafting krev både lokalkunnskap, eigna utstyr og trening. I Sjoa er 13 menneske drukna i samband med rafting i perioden 1989-2010. Sjoa og Sogndalselva blir rekna som lunefulle og vanskelege for rafting.
Johannes Einrem
Johannes Einrem vart fødd på Einremma i Bjørnådalen i Vefsn, der foreldra Jørgine og Lars Einrem var gardbrukarar. Foreldra var strengt pietistisk kristne. Johannes kjende tidleg kall til å bli misjonær, og i 1887 byrja han på Misjonsskolen i Stavanger. Men han ville forkynne eit anna gudsbilete enn det han hadde heimanfrå. Han gjekk ut frå misjonsskulen med gode karakterar, og vart innsett som misjonær av biskop J.C. Heuch i 1892. Året etter reiste han til Madagaskar, og han arbeidde på misjonsmarkene i periodane 1893-1901, 1904-1913, 1916-1923, 1928-1933 – i alt over 40 år.
Einrem var kritisk til at misjonsorganisasjonane fokuserte berre på å omvende individet. Han meinte det var like viktig å reformere samfunnet. Einrem såg kristendom og sosialisme som to krefter som saman skulle skape ei betre verd, ved å arbeide for både individ og samfunn. Han var skarpt kritisk når konservative krefter, også innanfor kyrkja, motarbeidde nødvendige samfunnsreformer.
I det daglege arbeidet på Madagaskar synte han seg som ein klok og praktisk mann, som leidde både undervisning, innkjøp, byggjearbeid og forsvar mot røvarbandar.
Einrem var sterkt kritisk til fransk kolonialisme på Madagaskar. Han ville møte gassarane på deira eige kulturgrunnlag, og meinte franskmennene med sin forakt mot alle farga menneske hadde lite positivt å tilføre samfunnet deira.
Johannes Einrem er rekna som den mest framståande forfattaren blant dei norske misjonærane. Han skreiv ein serie romanar, i alt skal han ha skrive 28 bøker. Boka Gryteng-Guri (1927) her henta handling frå heimbygda, dei andre bøkene har motiv frå Madagaskar. Debutromanen Gjennem grønne briller (1912) fekk stor merksemd og kom ut i fleire opplag. Einrem var ein eminent forteljar, med ein lett og ledig stil, krydra med humor og elegant ironi. I bøkene viste han ein markant sosial og politisk overtyding. Einrem ville avsløre Europas «dumme forakt for alle farvede». Humoren vart eit nytt element i misjonslitteraturen. Dei to første bøkene hans kom ut på forlaget til Det Norske Misjonsselskap, men forlag, men da han i 1818 hadde skrive romanen Ravola, ville dei ikkje gje ut boka, dei var redd ho ville støyte misjonsfolket. Istaden vart boka utgjeven av Lunde forlag, og Einrem heldt seg til Lunde sidan. Bøkene hans vart vurdert høgt av mange - Anders Hovden skreiv om ei av bøkene hans: «Dette er beint fram ypparleg. Det er då ei livsskildring av fyrste rang.»
Einrems samla verk utkom i 8 bind 1936–37.
Johannes Einrem var gift to gonger, først med misjonærdottera Alvhilde Sofie Nygård. Ho døydde i 1927, og året etter gifta han seg opp att med Trine Christine Müller. Johannes var mykje sjuk etter livet på misjonsmarka, og etter at han flytta attende til Noreg i 1933, levde han i Oslo med svak helse og dårleg økonomi.
Dioritt
Dioritt er ein grovkorna djupbergart som hovudsakleg består av plagioklas og hornblende, eventuelt med biotitt eller pyroksen.
Monzodioritt inneheld i tillegg ein del alkalifeltspat, kvartsdioritt har større mengder kvarts og granodioritt har både kvarts og alkalifeltspat.
Tonalitt er namnet på ein kvartsdioritt frå Alpane. Ei liknande bergart frå dei norske fjella blir kalla trondhjemitt. Denne er nærskyld med oppdalitt, som er ein granodioritt.
Ellsworth Subglacial Highlands
Ellsworth Subglacial Highlands er ei rekkj subglasiale høgland i Vest-Antarktis som strekkjer seg vest-sørvest frå dei sentrale Ellsworth Mountains til nærleiken av Mount Moore og Mount Woollard. Høglandet vart først indikert frå seismiske målingar av Marie Byrd Land Traverse Party, 1957–58, leia av Charles R. Bentley. Han vart skissert i detalj av Scott Polar Research Institute – National Science Foundation – Det tekniske universitetet i Danmark sitt radioekkolyd-prosjekt, 1967–79 og namngjeve i samband med Ellsworth Mountains.
Elisjama i Israel
Elisjama (hebraisk skrift אֱלִישָׁמָע) er ein moshav sentralt i Israel. Han ligg i Sharonsletta nær Hod HaSharon og Kfar Saba og høyrer til Drom HaSharon regionale kommune. I 2011 hadde han eit folketal på 1152.
Moshaven vart grunnlagd i 1950 av immigrantar frå Tripoli i Libanon, og han vart kalla opp etter den bibelske Elisjama Ben Ammihud, ein leiar av Efraim-stramma (Fjerde mosebok 10:22).
Garnes vidaregåande skule
Garnes vidaregåande skule var ein vidaregåande skule på Garnes i Arna bydel i Bergen kommune. 1. august 2016 vart han slått saman med Arna vidaregåande skule, og tok namnet til sistnemnde. Skuleåret 2016/17 var det siste året ein kunne søkje til kvar av dei to skulane.
Historie
Garnes vidaregåande skule vart skipa som Bertha Garnæs' Handgjerningsskole av Bertha Garnæs i 1888. Skulen var ein privat jenteskule, og heldt til i eit leigd lokale i Ytre Arna i dåverande Haus kommune, no Bergen kommune. Garnæs dreiv skulen aleina, og utan tilskot frå det offentlege. Fyrst i 1897 fekk ho hjelp, frå niesa Anna Garnæs. I 1890 flytta ho skulen til Garnes, der ho leigde fyrste etasje i det privatåtte huset «Fredlund». Same år reiste niesa til Christiania, og Bertha Garnæs fekk to tidlegare elevar til å hjelpe med undervisninga. Niesa kom attende til skulen i 1991. Ein gong mellom 1900 og 1905 kjøpte Garnæs ein del av garden til sin bror, Rasmus Garnæs. Same dag som unionsoppløysinga, 7. juni 1905, starta ho bygging av ny skule på tomten ho hadde kjøpt. Heller ikkje no fekk ho nokon tilskot til skulen, sett bort i frå 200 kroner frå Haus kommune for året 1901, og 500 kroner frå fylket i perioden 1901 til 1905. Skulehuset fekk namnet «Ljosheim», og stod ferdig same haust. Ho starta opp undervisninga 26. september. I tillegg til skulehuset vart det bygd eit uthus. I 1913 kjøpte ho meir jord, denne gongen av Per Garnes. Ho bygde på både skulehuset og uthuset. Frå 1906 til 1917 fekk ho 1 000 kroner i året frå fylket, noko som auka til 1 500 kroner i 1918, 2 500 i 1921 og 3 000 frå 1922. Tilskota frå kommunen var små, og ho fekk ei tid 50 kroner i året, men i 1929 var det komen opp i 250 kroner. Skulen skulle opphavleg ikkje hatt tilskot frå fylket av di han ikkje var kommunal. I 1927 tok Anna Garnæs over som skulestyrar, og Bertha Garnæs heldt fram som lærar til ho gjekk av i 1931.
I 1930 endra skulen namn til Garnes Handarbeidsskule, mellom anna av di Haus kommune hadde innført nynorsk som skulemål. Skulen missa tilskotet frå fylket i 1931, og Anna Garnæs nytta eigne pengar som ho sette inn i Bergens Privatbank. Skuledirektøren tykkja ikkje at dette var greitt, og for å få tilskot frå fylket måtte skulen vere kommunal og ikkje krevja inn skulepengar. 20. august 1931 sendte Anna Garnæs ein formell søknad til Haus skulestyre, og allereie 26. september vart skulen godkjend som kommunal skule av både Haus skulestyre og kommunestyre. Av di skulen vart kommunal måtte ein søkje for å kunne verte tilsett som lærar. Anna Garnæs søkte og vart tilsett frå 1. desember, men ho måtte ha godkjend utdanning for å undervise. Det fekk ho fyrst i 1933, med hjelp frå Kornelius Bergsvik og Johan Garnes, som båe var stortingsmenn frå Haus. Det var òg diskusjon rundt pengane ho hadde set i Bergens Privatbank, men i 1933 vart det fastsett at ein kunne nytta private midlar eller krevja inn skulepengar sjølv om ein fekk tilskot frå fylket. Frå 1931 til april 1933 måtte Anna Garnæs nytte eigne pengar for å halde skulen i gang. Bertha Garnæs døydde i 1938, og Anna Garnæs kjøpte skuletomta.
8. april 1940 var siste skuledag før sumaren, og elevane som budde på skulen reiste heim. Dagen etter, 9. april, braut krigen ut, og kort tid etter kravde tyske soldatar å nytte skulen som opphaldsstad på veg til Vaksdalsfjella. Det vart òg plassert tyske soldatar på Garnes. Nokon av dei budde i skulehuset sin kjellar. Hakekorsflagget vart heist på flaggstonga då Slaget ved Narvik tok slutt, men vart teke ned kort tid etter protestar frå Anna Garnæs. Hausten 1940 starta undervisninga att på skulen.
I 1947 vart det tilsett endå ein lærar, Aslaug Garnes, niesa til Anna Garnæs. Aslaug Garnes hadde sjølv vore elev på Garnes Handarbeidsskule. Anna Garnæs gjekk av 1. januar 1950, og frå 1961 var Aslaug Garnes Johnsen einaste lærar på skulen. Fram til 1960 hadde skulen drive korte kurs i handarbeid, men frå 1961 vart kursa lengre. Anna Garnæs døydde i 1962, og Johnsen kjøpte skuletomten. I 1964 vart fastlandsdelen av Haus kommune til Arna kommune. Samstundes vart det set igong ein ny skulereform, og skulen tok eit val om å verte omskipa til husflidskule. 1. juli 1968 vart Garnes Handarbeidsskule ein fylkeskommunal husflidskule, framleis berre for jenter. Skuleåret 1969/69 fekk skulen attende ei klasse, slik at skulen no hadde to klasser. Etter at Hordaland fylkeskommune tok over måtte ein søkje for å verte tilsett på skulen. Rektorstillinga gjekk til Aslaug Garnes Johnsen, som sidan 1950 hadde vore fyrstelærar. To andre kvinner vart tilsett som lærarar. Skulen hadde plass til 24 elevar, men hadde 59 søkjarar. Året etter, i 1970, endra skulen namn til Garnes Husflidskule. I april 1971 sendte skulen nye teikningar til nytt skulebygg til fylkeskommunen, etter at dei fyrste teikningane som vart sendt med i søknaden om omskipinga til husflidskule ikkje var gode nok. Hausten 1971 fekk ein plass til to nye klasser ved å leiga to klasserom på Garnes barneskule. Dei to klassene vart året etter flytta til Arna gymnas. Sidan 1972 har gymsalen til Arna gymnas vorte nytta av Garnes Husflidskule.
For å få byggje nytt skulebygg måtte Johansen sjølv take opp lån og vere byggherre for prosjektet. Avdrags- og rentekostnadane skulle dekkjast av Hordaland fylke og Arna kommune. halvparten kvar. 1. januar 1972 vart Arna kommune ein del av Bergen kommune, og det var no Bergen som måtte dekkje 50 prosent av avdrags- og rentekostnadane. Eit anna krav var at når Johnsen hadde nedbetalt lånet skulle det nye skulebygget overførast til Hordaland fylkeskommune. Frå staten fekk Johnsen 200 000 kroner til bygginga, og med 2 230 000 kroner i lån frå 16 banker og trygedlag kunne bygginga starte. Det nye skulebygget vart offisielt opna 9. juni 1976, men allereie 21. april hadde dei to klassene som heldt til på Arna gymnas flytta inn. Bygget hadde plass til fem klasser, men hadde i ein periode seks klasser. Frå hausten 1977 samarbeida skulen med Arna gymnas og Arna yrkesskule om eit toårig grunnkurs. Då elektronisk tekstbehandling kom inn på timeplana fekk skulen låna utstyr, lærar og rom på Arna gymnas. Som vidaregåande skule fekk òg gutar søkje seg til skulen, og talet på søkjarar auke år for år. Dei fyrste hundre åra hadde skulen totalt 5 080 elevar. 1. august 1988 endra skulen namn til Garnes vidaregåande skule. Aslaug Garnes Johnsen gjekk av som rektor i 1994. Asbjørg Hesjedal Sandstedt vart ansett som ny rektor. Ho hadde arbeidd som lærar på skulen frå 1982 til 1986, som undervisningsinspektør frå 1987 og fram til ho tok over rektorstillinga i 1995.
1. august 2006 vart Garnes vidaregåande skule slått saman med Arna gymnas, og fekk namnet Garnes vidaregåande skule. Garnes vidaregåande skule føreslo at den nye skulen skulle få namnet Garnes vidaregåande skule etter staden skulen ligg på, eller Hambro vidaregåande skule etter Cristian Hambro som i 1887 starta Garnes Folkehøiskole på Garnes. Arna gymnas ville at skulen skulle få namnet Arna vidaregåande skule, eit namn Arna yrkesskule tok i bruk i 2010. Den nye skulen fekk to avdelingar. Avdeling Garnesstølen heldt til lokalane til Arna gymnas, og avdeling Tunesvegen heldt til i lokalane til Garnes vidaregåande skule. Ein ny rektor vart tilsett, tidlegare lærar på Garnes vidaregåande skule frå 1975 og hovudlærar frå 1977, Aud Åsne Kvamme. Dei siste åra har avdelingen i Tunesvegen hatt undervisning i medium og kommunikasjon, medan avdeling på Garnesstølen har hatt undervisning i studiespesialisering og påbygging til generell studiekompetanse. Frå hausten 2014 hadde skulen tilbod i toppidrett i samarbeid med Arna-Bjørnar fotball og Bjørnar håndball. I 2016 vart det kjend at skulen ville verte den fyrste norske vidaregåande skulen med e-sport på undervisningsplanen.
1. august 2016 vart Garnes vidaregåande skule slått saman med Arna vidaregåande skule. Den nye skulen fekk namnet Arna vidaregåande skule, og fekk då tre avdelingar: Vestlivegen, Garnesstølen og Tunesvegen. Avdeling Tunesvegen, der Bertha Garnæs bygde skulehuset «Ljosheim» i 1905, vart lagt ned etter skuleåret 2016/17 vart avslutta.
Ringerikes Museum
Ringerikes Museum er distriktsmuseum for Ringerike, som omfattar noverande Ringerike kommune og Hole kommune i Buskerud fylke. Museet ligg på Norderhov gamle prestegard i tidlegare Norderhov kommune, like sør for Hønefoss og tvers over den gamle hovudvegen som gjekk forbi Norderhov kyrkje.
Museet held til i den gamle prestegarden på staden, og er mellom anna kjent for Moeminnet, minnesamlinga etter diktarpresten Jørgen Moe, Svenskestua, der Anna Colbjørnsdatter i følgje segna lurte svenskane under slaget på Norderhov i 1716, og Ikonsamlinga, som er ein av dei mest betydningsfulle i Noreg utanfor Nasjonalgalleriet og rommer ikonar attende til 1400-talet. Ikona, som er av russiske og søraust-europeisk opphav, vart i si tid donert museet av kunstnaren Hans Ødegaard (1876–1943) frå Sokna.
Saman med museet finn ein òg Buskerud fylkesfotoarkiv og Hjemmestyrkemuseet som syner Milorgs verksemd i distriktet under andre verdskrig. Fylkesfotoarkivet har sine kontor i 2. etasje, der ein òg finn utstillinga til Hjemmestyrkemuseet.
Stiftinga Ringerikes Museum eig bygningane og samlingane, medan Stiftinga Hringariki står for drifta av museet.
Ungarn i Eurovision Song Contest
Ungarn debuterte i Eurovision Song Contest i 1994 i Dublin i Irland med songen «Kinek Mondjam El Vétkeimet?», framført på ungarsk av Friderika Bayer. Bidraga vert valde gjennom den nasjonale finalen A Dal, arrangert av den ungarske kringkastaren MTVA.
Notar
<references group="N"/>
Tsjetsjensk
Tsjetsjensk er eit dagestansk språk som blir snakka av om lag 1 355 000 menneske i Russland. Det blir for det meste snakka i republikken Tsjetsjenia, men også av tsjetsjenarar andre stader. Tsjetsjensk er eit offisielt språk i Tsjetsjenia saman med russisk, og blir skrive med det kyrilliske alfabetet.
Tsjetsjensk er det største av dei tre nakh-språka, det nest største er ingusjisk. Det er berre ingusjisk og tsjetsjensk som er innbyrdes forståelige; batsisk, det tredje språket, er litt fjernare beslekta.
Mosås
Mosås er ein svensk tettstad i Örebro kommun i Örebro län i landskapet Närke. I 2005 hadde tettstaden 899 innbyggjarar.
Verktøykasse
Verktøykasse er ein kasse eller eit skrin for å ha verktøy i. Tidlegare var det vanleg å laga verktøykassar av tre, men moderne verktøykassar er som oftast laga av stålplater eller plast.
Ukraina i Junior Eurovision Song Contest
Ukraina debuterte i Junior Eurovision Song Contest i 2006 i Bucureşti i Romania med songen «Khloptsjyk rock 'n' roll», framført på ukrainsk av Nazar Sljusartsjuk. Bidraga vert valde gjennom ein nasjonal finale, arrangert av den ukrainske kringkastaren Natsionalna Telekompanija Ukraïny.
I 2012 vann dei for fyrste gong med songen «Nebo», sungen av Anastasija Petrik.
Ukraina har arrangert tevlinga to gongar. I 2009 vart tevlinga arrangert i Kyivskyi Palats Sportu i Kyiv. I 2013 vart tevlinga arrangert i Natsionalnyi palats mystetstv «Ukrajina» i Kyiv.
Trailbreen
Trailbreen er ein isbre på sørsida av Mount Menzies, kring 3,5 km frå toppen. Han er kring 9 km lang og 6 km brei. Isbreen flyt frå ei snømark på kring 2750 m og ned ei bratt fjellside, som er minst 900 meter høg, før han spreiar seg ut og flyt saman med isdekket nokre få kilometer sør for fjellet. Han vart kartlagt frå flyfoto og landmålingar av ANARE (Australian National Antarctic Research Expeditions) i Prince Charles Mountains i 1960-61. Han vart namngjeven av Australian Antarctic Names and Medals Committee (ANCA) etter D.S. Trail, ein geolog som leia ei gruppe frå ANARE til denne breen i desember 1961.
Stompneuspuntvuurtoring
Stompneuspuntvuurtoring er eit fyr ved det nordlegaste punktet av Kapp St. Martins-halvøya ved den vestlege innsiglinga til St. Helena Bay i Sør-Afrika.
Marianne Timmer
Maria Aaltje Timmer, kjend som Marianne Timmer, er ein nederlandsk tidlegare skeiseløpar frå landsbyen Sappemeer i provinsen Groningen. Ho vart olympisk meister på 1000 og 1500 meter under Vinter-OL 1998, også i 2006 vann ho den olympiske gullmedaljen på 1000 meter. I 2004 vart ho verdsmeister i sprint. Timmer var ei tid gift med trenaren Peter Mueller.
Doringbaaivuurtoring
Doringbaaivuurtoring er eit fyr ved Atlanterhavet ved Doringbaai i Sør-Afrika.
Fyret som står i dag vart bygd i 1963 etter at det originale fyret vart øydelagt under ein vindstorm. Det er eit 24 meter høgt betongtårn med in lanterne og balkong som er kvitmåla med ei svart stripe.
Whatever Gets You Thru the Night
Medverkande
Musikarar på den originale innspelinga:
Zhelannaya Mountain
Zhelannaya Mountain er eit relativt isolert fjell i Antarktis som ligg kring 14 km nord for Mount Karpinskiy i Dei russiske fjella i Dronning Maud Land. Det vart kartlagt av Den sovjetiske antarktisekspedisjonen i 1959 og namngjeve «Gora Zjelannaja» (Ynskjefjellet).
Cindy Klassen
Cynthia Klassen, kjend som Cindy Klassen, er ein kanadisk tidlegare skeiseløpar frå Winnipeg. Ho vart verdsmeister i firkamp i 2003 og 2006, olympisk meister på 1500 meter under Vinter-OL 2006 og vann elles to indivuduelle gullmedaljar i VM i enkeldistansar, samt ein i lagtempo.
Utstikkarbreen
Utstikkarbreen er ein brei isbre som flyt nord frå nærleiken av Moyes Peak i Antarktis og endar i Utstikkar bretunge mellom Utstikkarbukta i aust og Allison Bay i vest.
Isbreen vart kartlagt og namngjeven Utstikkarbreen av norske kartografar frå flyfoto tekne under Thorshavn-ekspedisjonane i januar-februar 1937.
I Wish You Would
«I Wish You Would» er ein song av Chicago blues-artisten Billy Boy Arnold. Han vart spelt inn tidleg i mai 1955 og gjeven ut som singel av Vee-Jay Records ein månad seinare i juni. Singelen var berre tilskriven han som Billy Boy.
Songen vart spelt av fleire andre band sidan, mellom anna the Yardbirds i 1964. Billy Boy Arnold kom attende til «I Wish You Would» fleire gonger i løpet av karrieren og produserte nye studioversjonar og konsertversjonar av songen for forskjellige plateselskap.
Komposisjon og innspeling
Då Billy Boy Arnold spelte med Bo Diddley skreiv han ein song kalla «Diddy Diddy Dum Dum», som var basert på «Bo Diddley-rytmen». Billy Boy Arnold spelte songen på konsertar med Bo Diddley, som Leonard Chess høyrte og sa at Diddely burde spele inn songen på den andre innspelinga hans for Chess Records. Billy Boy, trudde derimot at Leonard ikkje likte han, så han skreiv om teksten og kalla songen «I Wish You Would», og spelte han inn for Vee-Jay.
«I Wish You Would» vart spelt inn i Universal Recording Studios i Chicago den 5. mai 1955. På songen spelar Billy Boy på vokal og munnspel, Jody Williams – som hadde spelt med Bo Diddley og Billy Boy på Maxwell Street – på gitar, Henry Gray på piano, Milton Rector på elektrisk bass og Earl Phillips på trommer.
The Yardbirds-versjonen
Det engelske rockebandet The Yardbirds gav ut «I Wish You Would» som debutsingelen sin i 1964. Dette studioopptaket manglar Bo Diddley-rytmen og er langt kortare enn konsertversjonane bandet spelte på denne tida. Singelen nådde ikkje singellistene, men vart sidan gjeven ut på det første amerikanske albumet til The Yardbirds, For Your Love, som nådde 96. plass der i 1965.
Fleire konsertopptak av «I Wish You Would» vart spelte inn av the Yardbirds, og sidan gjevne ut. Ein versjon frå 1963 med Eric Clapton vart gjeven ut på London 1963 – The First Recordings!; eit opptak frå 1965 av BBC med Jeff Beck på Yardbirds ... On Air; og ein versjon frå 1968 med Jimmy Page på Last Rave-Up in LA.
Mörtnäs
Mörtnäs er ein svensk tettstad og ei øy i Värmdö kommun i Stockholms län i landskapet Uppland. I 2005 hadde tettstaden 1 291 innbyggjarar.
Busetnaden er ei blanding av fritidsbustader og permanent busette einebustader. Innan gang- og sykkelavstand, i Grisslinge, er det mellom anna restaurant og konditori. Mörtnäs er eit område med stor grad av bustadbygging. Blant eigenskapane som trekker folk, er båtplassar og badehøve i Grisslingeviken, samt fine turområde like i nærleiken.
På byrjinga av 1800-talet breidde Mörtnäs seg utover, i 1813-14 blei stod det klart fleire nybygg, og staden blei inndelt i Nedre og Öfre Mörtnäs. For å hindre konfliktar mellom dei nyinnflytta og dei etablerte busetjarane, blei det oppretta eit byråd der tre representantar frå kvar del kom saman ein gong i månaden.
Svenska skidspelen 1999
Svenska skidspelen 1999 vart avvikla i Falun frå 11. mars til 14. mars 1999.
30 km klassisk
Dato: 13. mars
<br style="clear:both" />
4 x 10 km stafett
Dato: 14. mars
<br style="clear:both" />
Kombinert (normalbakke/5 km)
Dato: 11. mars
<br style="clear:both;" />
Hopprenn i stor bakke
Dato: 11. mars
<br style="clear:both" />
15 km klassisk
Dato: 13. mars
<br style="clear:both" />
Moskosel
Moskosel er ein svensk tettstad i Arvidsjaurs kommun i Norrbottens län i landskapet Lappland. I 2005 hadde tettstaden 299 innbyggjarar.
Svenska skidspelen 1999
4 x 5 km stafett
<br style="clear:both" />
Syzygium
Syzygium er ei planteslekt i myrtefamilien innan ordenen Myrtales. Ho omfattar kring 1 200-1 800 artar av eviggrøne buskar og lauvtre med utbreiing i tropane frå Afrika og Madagaskar gjennom sørlege Asia til Oseania.
Den best kjende arten i slekta er krydderarten nelliktre (Syzygium aromaticum), som har stor økonomisk verdi. Denne kjem opphavleg frå India og Indonesia, men blir i dag dyrka i store delar av Asia og tropisk Afrika.
Arter
Eit utval av artane i slekten omfattar mellom anna:
Kongedømet Frankrike (1791–1792)
Kongedømet Frankrike (1791–1792) var eit kortvarig konstitusjonelt monarki som eksisterte i Frankrike frå 3. september 1791 til 21. september 1792. Dette regimet var det første konstitusjonelle monarkiet i Frankrike. Nasjonalforsamlinga innstilte monarkiet den 11. august# etter storminga av Tuileries-palasset, og den nye nasjonalforsamlinga nedla så monarkiet den 21. september 1792, og enda 203 år med samanhengande Bourboun-styre i Frankrike.
Hvalrådet
Hvalrådet (etablert 13. september 1929 ved Kongeleg resolusjon, i drift til 1967) var eit statleg organ som vart oppretta for å administrere gjennomføringen av Kvallova (1929). Hvalrådet skulle bidra til betre kontroll innan kvalfangstnæringa når det gjaldt fangstkvoter, fredning av artar og effektivisering av fangsten blant anna ved å tilretteleggje for betre samhandling mellom reiarane.
Hvalrådet hadde utspringet sitt i Hvalkomiteen som vart etablert i 1924, under leiing av professor Johan Hjort, med spesielt mandat å koordinere norske og britiske interesser i den pågåande reforhandlinga rundt interessene i Antarktis (1926–29). Som eit ledd i reguleringa av fangsten på bardekval (lov av 21. juni 1929), vart så Hvalrådet etablert. I 1929 hadde likevel dei fleste kvalfangstselskapene byrja med pelagisk kvalfangst og hadde ikkje lenger det same behovet for dei engelske konsesjonane. Difor vart Kvallova meir innretta på å sikre kvalbestanden enn å tilfredsstille engelske interesser, og Hvalrådet forvalta lovverket.
Hvalrådet vart organisert i to avdelingar. Den eine var vitskapleg og vart til Statens institutt for kvalforsking ved Universitetet i Oslo. Den andre var administrativ instans som først var underlagt Handelsdepartementet, men vart overflytta først til Industridepartementet og så til Fiskeridepartementet. Gjennom denne organiseringa arbeidde rådet for auka kunnskap om kval og kvalfangst samstundes som det ein samordnande offentleg instans i spurnader som omhandla kval. Blant anna arbeidde rådet for å opprette International Whaling Statistics og forhandle fram internasjonale fangstavtaler for kval.
Hvalrådet utgav den årlege International Whaling Statistics, og dessutan skriftsserien Hvalrådets skrifter/Scientific results of marine biological research, i hovudsak driven av Biologisk laboratorium ved Universitetet i Oslo og Statens institutt for hvalforskning (oppretta 1937).
Heilage onsdag
Heilage onsdag eller store onsdag er onsdagen i den stille veka eller veka før påske i kristendommen, dagen før skjærtorsdag.
Bibeltekstar
Hendingane i evangelia i Det nye testamentet knytt til denne dagen er ei samansverging mellom «overprestane og dei eldste i folket» om å ta livet av Jesus og salvinga av Jesus i Betania. Læresveinane meiner olja burde vore seld og pengane gjevne til dei fattige. Men ifølgje Johannesevangeliet vil Judas Iskariot ha pengane sjølv. Han går til overprestane og avtaler med dei å svika Jesus. For det får han tretti sølvpengar.
Austleg kristendom
I ortodoks kristendom held ein som måndag en og tysdagen ei ottesonggudsteneste kjend som brudgomgudstenesta eller brudgombøna. Gudstenesta ender med ein salme av Kassia frå 800-talet som fortel historia om den syndige kvinna som salva Jesus, mykje sett frå hennar synsvinkel. Salmen kan ta opptil 25 minutt å synga, og kan vera særs rørande.
I gresk tradisjon og ein del stader skikken har spreidd seg til er det vanleg å salva heile kyrkjelyden onsdags kveld.
Gjennom dei tre kvardagane av den stille veka les ein heile teksten av dei fire evangelia, med ein stopp ved Joh. 13:31. På onsdagen er gjerne andre halvdel av Markusevangeliet og den delen av Johannesevangeliet ein skal lesa att.
Vestleg kristendom
I den katolske kyrkja les ein Jesaja 50:4-9 Salmane 69:8-10, 21-22, 31, 33-34 og Matt. 26:14-25.
Prekentekstar i mange protestantiske kyrkjer er Jesaja 50:4-9, Salmane 70, Hebearbrevet 12:1-3 og Joh. 13:21-32.
Namn på heilage onsdag
I Tsjekkia er dagen kjend som Škaredá středa ('stygge onsdag'), 'svarte onsdag' eller 'sotfeieonsdag'. Dette er ein dag då ein tradisjonelt reingjer golv, møblar, vindauge og skorsteinar. Sidan skorsteinen må vera kald for å reingjerast, blei det ikkje kokt mat på denne dagen. I staden hadde ein enkle, kalde måltid. Etter reingjeringa tek ein møblane på plass att og pynter til påske. I Podluľí-regionen er det vanleg å teikna kortvarige blomar på vindauge med såpe eller på bakken med vatn eller sand.
På Irland har dagen vore kjend som «Spy Wednesday», der spy truleg har tydinga 'lure' eller 'overfalle' og viser til Judas sitt svik.
På Malta er dagen kjend som L-Erbgħa tat-Tniebri ('skuggeonsdag'), som viste til det liturgiske mørket. Tidlegare kunne barn slå på stolane i kyrkja for å laga lyd av torever.
Gary «Mani» Mounfield
Gary «Mani» Mounfield er ein engelsk bassist, mest kjend som medlem av The Stone Roses og Primal Scream.
Mounfield vart medlem av The Stone Roses i 1987 og var medlem fram til dei vart oppløyst i 1996. I 2003 turnerte han med Ocean Colour Scene, som oppvarmingsband for Stereophonics. Han var tsidan fulltidsmedlem av Primal Scream fram til 2011, då han slutta for å bli med i eit samla Stone Roses.
Fiskefluge
Fiskefluge er ein fiskekrok, ongul, som fungerer som agn (lokkemat) under flugefiske ved å vere omgjort til eit kunstig insekt eller anna byttedyr. Til kroken er det festa ulike fargerikt materiale som imiterer vengar, følehorn, kropp og anna. Jamvel imitasjonar av småfisk, reker, krabbar og liknande, kan verte rekna som fluge i denne samanhengen.
Kui tuuled pöörduvad
«Kui tuuled pöörduvad» var eit av bidraga i Eesti Laul 2014, den estiske uttakinga til Eurovision Song Contest 2014 i København i Danmark.
Fiskefluge
Fiskefluger kan kjøpast ferdige, men mange lager dei sjølv som eit viktig innslag i sportsfisket dei driv. Slik verksemd vert kalla flugebinding; fiskekroken vert festa i ei skrustikke, og fjøra og anna materiale vert surra fast til kroken med tråd. Fluger vert laga både i tradisjonelle standardiserte utformingar med eigne meir eller mindre vidgjetne namn, eller som utgåver som vert hevda å vere godt tilpassa ei konkret elv eller ein særleg fiskeart. Mange eksperimenterer òg med eigne former og materiale, og med fantasi-agn som ikkje liknar naturlege byttedyr.
«Fiskehanar»
I Frankrike, der ein kan råke på sportsfiskarar på dei mest uventa stadene, er det lang tradisjon for å ale opp hanar med fargerike fjører som er særs eigna til å lage gode fiskefluger av. Slike hanar vert kalla fiskehanar, coq de pêche. Neuvic i Corrèze i regionen Limousin har utpeika seg sjøl til fiskehanehovudstad, og har arrangert nasjonale årlege tevlingar om kven som kan syne fram den beste fiskehanen. Den noverande fiskehanerasen coq de pêche du Limousin har opphav i ein særs gamal rase som særleg vart halde på gardane i området Haute Corrèze.
Witte Peaks
Witte Peaks er ei rekkje på kring fire nunatakar som ligg 15 nautiske mil (28 km) vest for Straumsnutane i norddelen av Ahlmannryggen i Dronning Maud Land. Det vart oppdaga av Den tyske antarktisekspedisjonen under Alfred Ritscher, 1938–39, og kalla opp etter Dietrich Witte, ein maskinist på ekspedisjonen. Det vart kartlagd av Maudheimekspedisjonen (NBSAE), 1949-52.
Robbeneilandvuurtoring
Robbeneilandvuurtoring er eit fyr ved Robbeneiland eller Robben Island i Tafelbaai like ved Cape Town i Sør-Afrika.
Tårnet vart klar til bruk i januar 1865 og ligg på den høgaste delen av Robbeneiland, Mintoheuwel. Det er det einaste fyret i Sør-Afrika som blinkar i staden for å rotere. Tårnet er 18 meter høgt og vart elektrifisert i 1938. Ljoset frå tårnet er synleg 25 kilometer unna.
Mullsjö i Nordmalings kommun
Mullsjö er ein liten tettstad i Nordmalings kommun i Västerbottens län, Sverige.
Djurleitt
Djurleitt er eit mineral som består av koparsulfid Cu31S16. Det er påvist frå norske ertsførekomstar og er truleg nokså utbreidd i mindre mengder.
Pikritt
Pikritt er eit fellesnamn på mørke, tunge magmabergartar som hovudsakleg består av olivin saman med andre jernmagnesium-mineral. Døme på pikrittiske (det vil seie olivinrike) bergartar er oseanitt og peridotitt.
Djurleitt
Det er kalla opp etter den svenske kjemikaren Seved Djurle (1928–2000).
Lysaker stasjon
Lysaker stasjon er ein jarnbanestasjon sams for Drammenbanen og Askerbanen. Stasjonen ligg på den parten av Lysaker som høyrer til Bærum kommune, så å seie på grensa til Oslo. Grensa går her i Lysakerelva, som Drammenbanen går over på ei gamal steinkvelvbru ved innkøyringa til stasjonen frå Oslo-sida.
Mouillepuntvuurtoring
Mouillepuntvuurtoring var eit fyr i Mouillepunt i Cape Town i Sør-Afrika som vart bygd i 1842 og skrapa i 1908.
Lysaker stasjon
Stasjonen er plassert høgare enn terrengnivået ikring, og har inngangar under spora, med oppgangar opp til to perrongar for fire spor. Både lokaltog, langdistansetog og Flytoget til Oslo lufthamn Gardermoen stoggar på stasjonen, som er mellom dei største i Noreg, rekna etter talet på ferdafolk.
Mouillepuntvuurtoring
Det var eit sylinderforma steintårn, om lag 12 meter høgt. Fundamentet til fyret kan ennå sjåast framfor Kaap hotellskulerestaurant.
Lysaker stasjon
Stasjonen vart opna 7. oktober 1872 som stasjon på Drammenbanen, og er bygd om fleire gongar seinare. Då Askerbanen vart teke i bruk på strekninga Lysaker – Sandvika i 2011 som byggesteg 2 på denne banen, vart stasjonen dessutan ein stasjon på denne høgfartsbanen, utbygd til noverande standard og kapasitet i samband med dette jarnbaneanlegget.
Terrengsykling
Terrengsykling er ein sport der ein syklar i ulendt terreng, anten med spesielt utrusta terrengsyklar, hybridsyklar, BMX-syklar eller andre eigna syklar.
Terrengsyklar
Dei fleste terrengsyklar har eigenskapar som gjer dei robuste og funksjonelle på ujamnt underlag: breie knastedekk, kraftige rammerøyr, kraftige skivebremsar, funksjonelle klikkpedalar, dempegaffel og til og med bakdemping. Robustheiten gjer at syklar spesielt utvikla for terrengføremål ofte kan vera noko tyngre enn syklar for bruk på landevegen, men mange av dagens terrengsyklar er likevel bygd med delar som gjer dei svært lette.
Typar av terrengsykling
Terrengsykling kan grovt sett delast opp i følgjande kategoriar, som kvar inneber ulik type terrengsykling og krev ulikt utstyr, mellom dei sykkel, klede og tryggleiksutstyr:
Vanskegraden på løypa og treningsfokuset på syklinga er gjerne med på å definera kva slags type terrengsykling ein driv, til dømes vil ei mindre treningsfokusert form for øving kunne omtalast som «terrengsykling» heller enn «rundbanesykling», sykling på sti og tøft teknisk terreng opp og ned med større fokus på mestring av dei tekniske utfordringane enn på raskast mogleg tilkome vil gjerne kallast «stisykling», og sykling i terreng med sterk negativ helling med spesialsykler vil kallast «utfor» eller «frikjøring», avhengig av konkurranseaspektet.
Terreng
Ein kan driva terrengsykling på alle stadar som har ei form for terreng, til dømes ein grasplen eller i parkar, men primært meiner ein med terrengsykling den forma for sykling som blir gjort i naturen, til dømes på grusvegar og stiar, og typisk i skog, utmark og fjell. Ein kan seia at det er aspekt ved terrengsykling som har meir til felles med springing i skogen og orientering enn andre former for sykling, som by- eller landevegssykling.
Typiske trekk
Terrengsykling er primært ein individuell idrett som krev uthoad, teknikk og evne til å klara seg sjølv. Samstundes arrangerer klubbar og andre grupperingar samlingar og felles sykkelturar, både som trening og rekreasjon. Sidan terrengsyklistar gjerne syklar langt bort frå sivilisasjonen må dei i stor grad vera i stand til å klara seg sjølv. Skulle noko gå sund, til dømes kjedebrekk eller punktering, må syklisten kunna reparera dette på eiga hand.
Månefisk
Månefisk er ein stor fastkjevefisk i månefiskfamilien. Han førekjem sporadisk i norske farvatn, men er hovudsakleg knytt til tropiske eller tempererte hav. Den store, runde og flate kroppen er tilpassa å driva passivt med straumen i den pelagiske sona, noko som har gjeve arten kallenamnet «verdas største plankton». Han er ein treig rovfisk som lever av større virvellause dyr som manetar, salpar og blekksprut, samt noko fisk.
Carlos Mozer
Carlos Mozer er ein tidlegare brasiliansk fotballspelar.
Mullhyttan
Mullhyttan er ein svensk tettstad i Lekebergs kommun i Örebro län i landskapet Närke. I år 2005 hadde tettstaden 487 innbyggjarar.
Hallvard Lie
Hallvard Lie var ein norsk filolog frå Nord-Fron, ein pioner i litterær stilforskning og viktig bidragsytar til sagaforskninga og forståinga av skaldediktinga.
Lie tok examen artium på latinlinja ved Eidsvoll landsgymnas i 1926 og magistergraden i norrøn filologi ved Universitetet i Oslo i 1936 på avhandlinga Studier i Heimskringlas stil. Frå 1937 til -48 var han bibliotekar ved Universitetsbiblioteket i Oslo. Han vart dr. philos. i 1948 på avhandlinga Jorvikferden og var dosent ved Universitetet i Oslo til 1955.
Frå 1955 var han professor i litteraturhistorie med særleg vekt på mellomalderlitteratur. I 1967 gav Lie ut Norsk verselære og han omsette både Njåls, Egils og Gisle Surson-sagaene og skreiv ei rekke artiklar om skaldediktinga.
Gan Haim
Gan Haim (hebraisk skrift גַּן חַיִּים, tyder 'Haim-hagen') er ein moshav sentralt i Israel. Han ligg på Sharonsletta nær Kfar Saba og høyrer til Drom HaSharon regionale kommune. I 2006 hadde han eit folketal på 705.
Moshaven vart grunnlagd i 1935, og vart kalla opp etter den viktige sionist-aktivisten, og seinare den første presidenten i Israel, Chaim Weizmann.
Anton Jenssen (1879-1967)
Jenssen var fødd i Herning i Danmark, der far hans eigde og dreiv ei mylne. I 1894 emigrerte den unge Jenssen til Noreg. Han arbeidde som handelsmann i ullvarebransjen, og som agent for tekstilindustrien. Fram til 1901 heldt han til i Horten, sidan var han busett i Tønsberg. Frå 1907 til 1928 dreiv han ei trikotasjeforretning med strikkeri.
I alle år frå 1910 til 1936 var Jenssen medlem av bystyret i Tønsberg. Frå 1910 til -18 var han også redaktør og forretningsførar i avisa Vestfold Social-Demokrat (Vestfold Arbeiderblad) og styreformann 1921-33 i same avisa. Ei tid var han styreformann i Samvirkebanken.
Hausten 1924 vart Jenssen vald til stortingsmann frå dei fem kjøpstadene i Vestfold, vald for NSA. Gjennom attval dei neste fire stortingsvala, då for Arbeidarpartiet, var han stortingsrepresentant heilt fram til 1945. Alle tingsesjonane var han medlem i Justiskomiteen. I 1926/27 var han medlem i Riksretten mot Berge-regjeringa.
Jenssen var mykje aktiv i fråhaldsrørsla. I tida 1933-38 sat han som formann i Avholdsfolkets Landsnevnd, og han var medlem i dei offentlege utvala Råspritkomiteen av 1934 og Komiteen om Statens Edruelighetsråd av 1935. Då den sistnemnde komiteen valde å opprette rådet, vart Jenssen frå 1. september 1936 den fyrste kontorsjefen i Statens Edruelighetsråd.
Fylkesveg 27 i Finnmark
Fylkesveg 27 i Finnmark går mellom Gakori og Kvilekrysset i Alta kommune. Vegen er 3,5 km lang.
Stjernekamp (sesong 9)
Den niande sesongen av Stjernekamp hadde premiere på NRK 1 29. august 2020. Programleiar for Stjernekamp var Kåre Magnus Bergh. Dommarpanelet bestod av Mona B. Riise og to ekspertar innan sjangeren til kvar episode.
Knut Marius Djupvik vann den niande sesongen av Stjernekamp framfor Sandra Lyng.
Deltakarar
{{Legend|lightgreen|Artisten gjekk vidare til neste runde.}} {{Legend|lightblue|Artisten var i faresona for å ryke ut.}} {{Legend|salmon|Artisten rauk ut av Stjernekamp.}}
Lorgnett
Ein lorgnett er briller med handtak som vert halde i handa i staden for at brillene vert festa ved øyrene. Dei vart funne opp av engelskmannen George Adams. Lorgnetten vart på 1800-talet ofte nytta som ei utsmykking og ikkje berre for å forsterke synet. Moteriktige kvinner nytta ofte lorgnettar i staden for briller. Lorgnetten vart etter kvart mykje nytta av publikum i operaen eller teateret og utvikla seg seinare til teaterkikkerten.
Johan Knudzen Nødbæk
Johan Frederik Knudzen Nødbæk var ein norsk gardbrukar, trelasthandlar, ordførar og stortingsmann frå Holum i Vest-Agder.
Nødbæk representerte Lister og Mandals amt på Stortinget i 1842 og 1845. Han var medlem av Lagtinget og konstistusjonskomiteen, i 1845 også av lovkomiteen. Han vart utskoten or riksretten 1845.
Han døydde på garden sin i 1871.
Geez
Geez eller ge'ez er eit gammalt sørsemittisk språk som oppstod i dagens Eritrea og nordlege Etiopia på Afrikas horn. Det var seinare offisielt språk i kongeriket Aksum og ved det etiopiske keisarhoffet. I dag er geez liturgisk språk innan delar av etiopisk kristendom og jødedom.
Historie
Geez blei tala av semittar som vandra inn til Etiopia frå sørlege Arabia i førkristen tid, og blanda seg med den eldre hamittiske folkesetjinga. Geezskrifta, som blir kalla fidel, blei utvikla frå det sørarabiske alfabetet. Dei eldste geez-tekstane er innskrifter frå 300-talet. Som i andre semittiske språk hadde ikkje skrifta vokalteikn, men desse blei lagde til i dei påfølgjande hundreåra gjennom små strekar eller mindre endringar av konsonantteikna.
Geez-omsetjinga av Bibelen stammar frå rundt år 500. Fleire andre kristne tekstar, som apokryfa og salmar, finst også nedskrivne på geez. Etiopiske jødar bruker ei geez-omsetjing av sine heilage tekstar (hovudsakleg frå Tanákh, den hebraiske bibelen). Eit anna viktig geezverk er Kebra Nagast, som både ein del kristne og rastafariar reknar som guddommeleg inspirert.
Frå 900-talet blei geez avløyst som talespråk av språk som tigrinja og amharisk. Den etiopiske kyrkja og etiopiske jødar har halde på geez som liturgisk språk.
Foster Plateau
Foster Plateau er eit platå, kring, som ligg mellom Drygalskibreen og Hektoriabreen nord i Graham Land i Antarktis. Det vart fotografert av Falkland Islands and Dependencies Aerial Survey Expedition i 1956–57 og kartlagt frå desse bileta av Falkland Islands Dependencies Survey (FIDS). Det vart namngjeve av UK Antarctic Place-Names Committee i 1960 etter Richard A. Foster, som var leiar for FIDS på Danco Island-stasjonen i 1956 og 1957.
Dobbeltspat
Dobbeltspat eller islandsk spat er vassklåre spaltestykke av kalsitt. Dei syner sterk dobbeltbrytning og vert nytta i optiske instrument.
Mount Yakovlev
Mount Yakovlev er eit noko isolert fjell kring 18 km nord for Sarkofagen i Dei russiske fjella i Dronning Maud Land. Det vart kartlagd av Norsk Polarinstitutt frå flyfoto tekne under den norske antarktisekspedisjonen i 1958-59. Det vart òg observert i 1959 av Den sovjetiske antarktisekspedisjonen og kalla opp etter den sovjetiske paleontologen N.N. Jakovlev.
Karl Olafsen
Karl Bolivar Olafsen var ein norsk meieriarbeidar frå Tune i Østfold som representerte kjøpstadene i Østfold og Akershus fylke på Stortinget  i åra 1922-27. Han var vald for Norges Socialdemokratiske Arbeiderparti.
Karl Olafsen var fødd utanfor ekteskap. Han voks opp i Tune og sidan Sarpsborg, men då stefaren døydde, flytta mora med familien tilbake til Tune. Frå 1895 arbeidde Karl Olafsen ved De Norske Melkefabrikker i Sandesund i tretti år.